stanford-oval/wikipedia huggingface dataset:
Nowaki
Palvelus > 1944

Nowaki suojasi 4. tammikuuta 1944 Atagon Jokosukasta Trukille, jonne ne saapuivat 9. tammikuuta. Alus suojasi 19.–22. tammikuuta Kokuyomarun Rabauliin, josta se suojasi 24.–25. tammikuuta joukkojenkuljetussaattuetta Lorengauhun Manauksella. Alus lähti vielä samana päivänä Lorengausta ja se liittyi Kokuyomarun suojaukseen Kaviengin edustalla, minkä jälkeen se suojasi aluksen matkan edelleen Trukille. Osasto saapui määränpäähänsä 28. tammikuuta.
Nowaki suojasi 30. tammikuuta – 12. helmikuuta saattueen Trukilta Rabauliin ja takaisin. Alus suojasi 17.–24. helmikuuta Katoria ja kuljetusalus Akagimarua Jokosukaan. Alus oli ainoa, joka selvisi Yhdysvaltain ilmavoimien hyökkäyksestä Trukille. Se liittyi Yamagumoon ja Asakamaruun, minkä jälkeen alukset matkasivat Jokosukaan. Alus suojasi 12. maaliskuuta – 1. huhtikuuta joukkojenkuljetussaattue Matsu No.2:ta Jokosukasta Saipanille ja takaisin. Aluksesta tuli 13. maaliskuuta saattueen ja 11. hävittäjälaivueen lippulaiva, kun se pelasti kontra-amiraali Takama Tamotsun uppoavalta Tatsutalta.
Nowaki suojasi 11.–16. toukokuuta Junyon, Hiyon ja Ryuhon Saekista Tawitawille, josta se suojasi 10.–12. kesäkuuta Yamaton ja Musashin Batjaan tukemaan Biakin joukkojensiirto-operaatioita. Alus lähti 13. kesäkuuta Batjasta saattaen amiraali Ugakin laivasto-osastoa, joka liittyi amiraali Ozawan laivastoon Filippiinienmerellä. Alus suojasi 19.–20. kesäkuuta amiraali Joshiman osasto B:tä Filippiinienmeren taistelussa.
Nowaki lähti 23. kesäkuuta Okinawalta Guimarrasiin noutamaan tankkereita. Alus jatkoi 29. kesäkuuta Davaoon. Matkan aikana alus tankkasi Negrossaarilla torpedoidulta tankkerilta Itsukushimamarulta. Se suojasi 1.–15. heinäkuuta Fuson Davaosta Tarakanin kautta Kureen. Alus lähti 30. heinäkuuta Jokosukasta suojaten joukkojenkuljetusta Chichu-jimaan. Alus suojasi 15.–21. elokuuta Harunan Sasebosta Singaporeen. Se suojasi 17.–19. lokakuuta huoltoaluksia Linggasta Bruneihin.
Alus suojasi 23. lokakuuta amiraali Kuritan iskuosastoa. Se osallistui 25. lokakuuta 1944 Samarin saaren taisteluun, jossa se osallistui torpedohyökkäykseen Yhdysvaltain laivaston saattuetukialuksia vastaan ja avusti USS Johnstonin upottamisessa. Myöhemmin Nowaki pelasti eloonjääneet risteilijä Chikumalta ja upotti sen torpedoilla. Seuraavana päivänä Nowaki vaurioitui vakavasti Yhdysvaltain laivaston risteilijöiden tykkitulessa ja USS Owenin torpedot upottivat sen 120 kilometriä Legaspista kaakkoon. Aluksen mukana menehtyi koko sen miehistö sekä Chikumalta pelastetut.
Aiheesta muualla

CombinedFleet.com: Kagerō-luokan hävittäjät (englanniksi)
Kagerō-luokan hävittäjä
Nimi

Nimi on sana tai sanaliitto, joka viittaa johonkuhun henkilöön, olioon, esineeseen, asiaan tai muuhun sellaiseen yksilönä tai lajinsa edustajana. Useat nimet, esimerkiksi henkilönnimet, ovat erisnimiä. Yleisnimiä ovat esimerkiksi lajinimet, joiden nimiä kutsutaan myös nimityksiksi.
Nimityyppejä

henkilönnimi
etunimi
sukunimi
patronyymi
lempinimi
salanimi
lajinimi
tieteellinen nimi
paikannimi
Aiheesta muualla

Wikimedia Commonsissa on kuvia tai muita tiedostoja aiheesta .
Sitaatteja aiheesta Nimi Wikisitaateissa
Obolonin metroasema

| Obolon (Оболонь) |
| --- | --- |

 Kiovan metro 
Perustiedot
Metrolinjat:  Obolonsko-Teremkivska-linja
Sijainti:  50°30′05″N, 30°29′53″E
Paikkakunta:  Kiova, Ukraina
Avattu:  19. joulukuuta 1980
Rakenne
Tyyppi:  tunneliasema
Obolon (ukr. Оболонь) on yksi Kiovan metron asemista. Se avattiin 19. joulukuuta 1980.
Galleria

Asema väestönsuojana Venäjän hyökkäyksen aikana
Aseman sisäänkäynti
Aiheesta muualla

Kuvia tai muita tiedostoja aiheesta Obolonin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Minskan metroasema ▷ Herojiv Dnipra |  |  Obolonsko-Teremkivska-linja |  | Potšaina ▷ Teremkyn metroasema |
muokkaa wikidataa
Cottesmore

Cottesmore tarkoittaa muun muassa seuraavia:
Cottesmore (Rutland), kylä Englannissa
Cottesmore (West Sussex), paikkakunta Englannissa
RAF Cottesmore, Britannian ilmavoimien tukikohta
HMS Cottesmore (1917), Hunt-luokan miinanraivaaja
HMS Cottesmore (L78), Hunt-luokan hävittäjä
HMS Cottesmore (M32), Hunt-luokan miinantorjunta-alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cottesmore”, voi hakea sivunnimihaulla, laajalla sivunnimihaulla tai tekstihaulla.
Odottamaton ehdotus

| Odottamaton ehdotus> The Proposal |
| --- | --- |

Ohjaaja:  Anne Fletcher
Käsikirjoittaja:  Pete Chiarelli
Tuottaja:  Sandra Bullock Alex Kurtzman Roberto Orci Kevin Grevioux
Säveltäjä:  Aaron Zigman
Kuvaaja:  Oliver Stapleton
Leikkaaja:  Priscilla Nedd-Friendly
Pääosat:  Sandra Bullock Ryan Reynolds Malin Akerman Mary Steenburgen Craig T. Nelson Betty White Oscar Nuñez Aasif Mandvi
Valmistustiedot
Valmistusmaa:  Yhdysvallat
Tuotantoyhtiö:  Mandeville Films Touchstone Pictures
Levittäjä:  Fórum Hungary Netflix Disney+
Kesto:  108 min
Alkuperäiskieli:  englanti
Budjetti:  40 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Odottamaton ehdotus (engl. The Proposal) on yhdysvaltalainen romanttinen komediaelokuva, jonka on ohjannut Anne Fletcher. Käsikirjoituksen laati Pete Chiarelli ja pääosissa ovat Sandra Bullock ja Ryan Reynolds. Elokuva julkistettiin 18. kesäkuuta 2009 Australiassa ja 19. kesäkuuta Pohjois-Amerikassa (Touchstone Pictures).
Arvostelut

Filmgoer:
Aiheesta muualla

Odottamaton ehdotus Internet Movie Databasessa (englanniksi)
Päivi Valotie: Uraohjus pehmenee perheen parissa  7.8.2009. Turun Sanomat. Arkistoitu 19.4.2019. Viitattu 19.4.2019.
Nurmivalmuska

| Nurmivalmuska |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Tricholomataceae
Suku::  Rusomalikat Lepista
Laji::  luscina
Kaksiosainen nimi
 Lepista luscina  (Fr.) Singer 
Infobox OKNimi-testi OK: 
Nurmivalmuska (Lepista luscina, aikaisemmin "harmaanruskea valmuska") on kupera tai laakeneva harmaanruskea ja pilkullinen valmuskalaji. Sienen lakki on 3–12 senttimetriä leveä ja sen reunat ovat sisäänkirtyneet. Heltat ovat lakkia vaaleammat ja vanhemmiten harmaanpunaiset. Jalka on lakkia vaaleampi ja 3–7 senttimetriä pitkä. Sienen malto on harmaanvalkoista tai keltaisenruskeaa. Nurmivalmuska on syötävä. Se kasvaa yksittäin tai sienikehinä nurmikoilla, laitumilla ja puistoissa. Nurmivalmuskaa tavataan Etelä-Suomessa harvinaisena. Laji on luokiteltu Suomessa elinvoimaiseksi.
Aiheesta muualla

Laji.fi: Nurmivalmuska (Lepista luscina)
Nurmituhkelo

| Nurmituhkelo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Lycoperdaceae
Suku::  Tuhkelot Lycoperdon
Laji::  pratense
Kaksiosainen nimi
 Lycoperdon pratense  Pers. 
Katso myös
   Nurmituhkelo Commonsissa 
Infobox OKNimi-testi OK: 
Nurmituhkelo (Lycoperdon pratense vanh. Vascellum pratense) on kellertävänvalkoinen piikkien peittämä tuhkelolaji, joka kasvaa Suomessa harvinaisena. Se viihtyy laitumilla, tienvarsilla ja nurmikoilla. Laji on nuorena syötävä mutta muuttuu vanhemmiten pahan makuiseksi. Lähisukulainen on esimerkiksi känsätuhkelo.
Aiheesta muualla

Luontonetti: Nurmituhkelo (Vascellum pratense) (Arkistoitu – Internet Archive)
Oboekonsertto (Strauss)

Oboekonsertto kuuluu Richard Straussin myöhäisiin teoksiin. Sen säveltämistä ehdotti yhdysvaltalainen sotilas ja oboisti John de Lancie. Marcel Saillet kantaesitti teoksen Zürichissä 26. helmikuuta 1946. Myös John de Lancie itse esitti ja levytti sen uransa aikana. Konsertto on perinteikkäästi kolmiosainen siten, että hidas osa kuullaan kahden nopean osan välissä.
Osat

Allegro moderato
Andante
Vivace
Kokoonpano

oboe
2 huilua
englannintorvi
2 klarinettia
2 fagottia
2 käyrätorvea
jouset
Nagelin piste

Kolmion muodostaneiden suorien väliin piirretään ympyrät siten, että ne sivuavat niitä kolmesta kohtaa. Kolmion sivujen sivuamiskohdat otetaan kantapisteiksi kolmelle ceviaanille, joiden leikkauspisteessä Nagelin piste on.
Nagelin piste on eräs kolmion merkillisestä pisteistä ja se on luetteloitu Kimberlingin pisteiden luetteloon tunnuksella  \scriptstyle X_{8}. Kolmion sivut jatketaan suorilla ja suorien väliin piirretään niin suuret ympyrät, että ne sivuavat kukin kaikkia suoria kerran. Tällaisia ympyröitä on neljä, kun mukaan lasketaan kolmion sisään piirretty ympyrä. Muut, kolmion ulkoiset ympyrät, sivuavat kolmiota pisteissä, jotka otetaan ceviaanien kantapisteiksi. Ceviaanien yhteinen leikkauspiste on nimeltään Nagelin piste. Piste on nimetty Christian Heinrich von Nagelin (1803–1882) mukaan.
Toinen määritelmä Nagelin pisteelle ei hyödynnä ympyröitä. Mitataan kärjestä A paikka vastaisella sivulla, joka on puolimatkassa kolmion ympäri, eli mitataan kolmion puolipiirin päätepisteen paikka, jota kutsutaan kantapisteeksi. Kustakin kärjestä merkitään muut kantapisteet samalla tavalla. Kärkien ja kantapisteiden väliset janat leikkaavat toisensa Nagelin pisteessä. Tämäkin menetelmä on todistettu alla.
Sijainti kolmiossa

Nagelin piste sijaitsee aina kolmion sisällä. Tämän näkee siitä, että ceviaani kulkee kolmion kärjen ja kolmion sivun sivuamispisteen välillä. Kaikkien tällaisten janojen leikkauspiste jää siksi kolmion sisään.
Tasasivuisen kolmion sivusuorat asettuvat symmetrisesti sivuavien ympyröiden ympärille, jolloin sivun tangenttipiste jää keskelle kolmion sivulle. Koska ceviaani on tällöin keskijana, leikkaavat ne toisensa painopisteessä.
Tasakylkisen kolmion kylkien sivuamispisteet asettuvat symmetrian vuoksi samalle korkeudelle. Kun kannan sivuamispiste tulee keskelle kantaa, jää Nagelin piste kolmion symmertiajakajalle eli korkeusjanalle.
Sijainti kolmiossa > Trilineaariset koordinaatit

Pisteen trilineaariset koordinaatit ovat
Sijainti kolmiossa > Barysentriset koordinaatit

Pisteen barysentriset koordinaatit ovat
Todistus

Todistetaan, että kolmion  \scriptstyle \triangle ABC mainitut ceviaanit leikkaavat toisensa yhteisessä pisteessä. Tekstissä seurataan viereisen kuvan merkintöjä. Kolmion sivujen jatkeet, eli sivusuorat, ovat ympyrän tangentteja, jossa esimerkiksi sivun  \scriptstyle AC tangenttipiste on  \scriptstyle A_{v} ja sivun  \scriptstyle AB tangenttipiste on  \scriptstyle A_{o}. Nyt janojen  \scriptstyle AA_{v} ja  \scriptstyle AA_{o} pituudet ovat samat, koska ne ovat saman pisteen kautta kulkevat yhteisen ympyrän tangentteja. Merkitsemällä janan pituutta pystyviivoilla, saadaan  \scriptstyle |AA_{v}|=|AA_{o}|.
Merkitään kärjen  \scriptstyle A vastaisen sivun  \scriptstyle BC tangenttipistettä  \scriptstyle A' ja tarkastellaan janojen pituuksia ensin kärken  \scriptstyle A kannalta. Kärjen  \scriptstyle A vasemman sivulla kärjessä  \scriptstyle C risteää kaksi sivusuoraa, jotka voidaan myös tulkita yhteisen ympyrän tangenteiksi. Silloin on  \scriptstyle |CAv|=|CA'| (1). Vastaava tilanne on pisteessä  \scriptstyle B, jossa  \scriptstyle |BAo|=|BA'| (2). Kun jana  \scriptstyle AA_{v} kirjoitetaan pisteen  \scriptstyle C avulla murtoviivana  \scriptstyle ACA_{v} ja  \scriptstyle AA_{o} vastaavasti  \scriptstyle ABA_{o}, voidaan edellisestä ((1) ja (2)) johtuen kirjoittaa  \scriptstyle |AAv|=|ACAv|=|ACA'| ja   \scriptstyle |AAo|=|ABAo|=|ABA'|.
Edellinen havainto tulkitaan seuraavasti. Kärjestä  \scriptstyle A on vastaiselle sivulle pisteeseen  \scriptstyle A' yhtä pitkä matka kuljettiinpa kärjen  \scriptstyle B tai  \scriptstyle C kautta. Matka on puolet kolmion piiriin pituudesta. Samanlainen tarkastelu tuottaa vastaavan tuloksen kärkien  \scriptstyle B ja  \scriptstyle C osalta, jolloin pisteet  \scriptstyle B' ja  \scriptstyle C' ovat puolen piirin matkan päässä vastinkärjistään. Tämän vuoksi voidaan merkitä yhtäpitkiksi  janat  \scriptstyle AA_{v},\,AA_{o},\,BB_{v},\,BB_{o},\,CC_{v} ja  \scriptstyle CC_{o}.
Edelleen, kun esimerkiksi suoran  \scriptstyle AB janat  \scriptstyle AA_{o} eli  \scriptstyle ABA_{o} ja  \scriptstyle BB_{v} eli  \scriptstyle BAB_{v} sisältävät yhteisen osan  \scriptstyle AB, ovat myös päät  \scriptstyle BA_{o} ja  \scriptstyle AB_{v} yhtäpitkät. Soveltamalla ideaa kaikille sivuille, voidaan kirjoittaa
\scriptstyle |AB_{v}|=|AB'|=|BA_{o}|=|BA'|, koska  \scriptstyle |ABAo|=|BABv|, ja
\scriptstyle |CA_{v}|=|CA'|=|AC_{o}|=|AC'|, koska  \scriptstyle |CACo|=|ACAv| , ja vielä
\scriptstyle |BC_{v}|=|BC'|=|CB_{o}|=|CB'|, koska  \scriptstyle |BCBo|=|CBCv|.
Cevan lausetta mukaellen
Cevan lauseen mukaan janat  \scriptstyle AA',  \scriptstyle BB' ja  \scriptstyle CC' ovat konkurrentit.
Aiheesta muualla

Ballew, Pat: Nagel Points and Nagel Line (Arkistoitu – Internet Archive)
Kimberling, Clark: Christian Heinrich von Nagel (1803–1882) geometer, educator
Nagelin piste on aina olemassa. Tekstin todistelu seuraa kuvan merkintöjä.
Obolonsko-Teremkivska-linja

| Obolonsko-Teremkivska-linja Оболонсько-Теремківська лінія |
| --- | --- |

Perustiedot
Järjestelmä:  Kiovan metro
Avattu:  17. joulukuuta 1976
Tekniset tiedot
Pituus:  21 km
Asemia:  18
Raideleveys:  1 520 mm
Sähköistys:  virtakisko, 825 V DC
Obolonsko-Teremkivska-linja (ukr. Оболонсько-Теремківська лінія) on Kiovan metron toinen linja. Linja avattiin 17. joulukuuta 1976.
Linjan pituus on 21 kilometriä ja siinä on 18 asemaa.
Asemat

Herojiv Dnipra (Героїв Дніпра)
Minska (Мінська)
Obolon (Оболонь)
Potšaina (Почайна)
Tarasa Ševtšenka (Тараса Шевченка)
Kontraktova ploštša (Контрактова площа)
Poštova ploštša (Поштова площа)
Maidan Nezaležnosti (Майдан Незалежності)
Ploštša Ukrajinskyh’ Herojiv (Площа Українських Героїв)
Olimpijska (Олімпійська)
Palats Ukrajina (Палац "Україна")
Lybidska (Либідська)
Demijivska (Деміївська)
Holosijivska (Голосіївська)
Vasylkivska (Васильківська)
Vystavkovyi tsentr (Виставковий центр)
Ipodrom (Іподром)
Teremky (Теремки)
Aiheesta muualla

Kuvia tai muita tiedostoja aiheesta Obolonsko-Teremkivska-linja Wikimedia Commonsissa
Näin valloitettiin Villi Länsi

| Näin valloitettiin Villi Länsi> How the West Was Won |
| --- | --- |
 Elokuvan juliste.
Ohjaaja:  John Ford George Marshall Henry Hathaway
Käsikirjoittaja:  James R. Webb
Tuottaja:  Bernard Smith
Säveltäjä:  Alfred Newman
Kuvaaja:  William H. Daniels Milton R. Krasner Charles Lang Joseph LaShelle
Leikkaaja:  Harold F. Kress
Lavastaja:  George W. Davis William Ferrari Addison Hehr
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer (MGM) Cinerama
Levittäjä:  Metro-Goldwyn-Mayer Netflix
Ensi-ilta:  1. marraskuuta 1962 Suomi: 21. elokuuta 1964
Kesto:  164 min
Alkuperäiskieli:  englanti
Budjetti:  15 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Näin valloitettiin Villi Länsi (engl. How the West Was Won) on yhdysvaltalainen eeppinen lännenelokuva vuodelta 1962. Erillisistä episodeista muodostuvan suurtuotannon ovat ohjanneet Henry Hathaway, John Ford ja George Marshall, ja siinä näyttelevät kymmenien muiden Hollywood-tähtien ohella Spencer Tracy, Carroll Baker, Lee J. Cobb, Henry Fonda ja Gregory Peck.
Juoni

Elokuva kertoo Prescottin perheen kolmen sukupolven vaiheista heidän muuttaessaan 1800-luvulla vähitellen yhä lännemmäs Yhdysvaltoja ja asettuessaan asumaan 1900-luvulla. Tarina kattaa noin viisi vuosikymmentä.
Tuotanto

Näin valloitettiin Villi Länsi oli ensimmäinen teatterilevityksen saanut elokuva, jossa käytettiin erittäin laajakuvaista Cinerama-tekniikkaa. Elokuva kuvattiin kolmella vierekkäisellä kameralla ja esitettiin kolmella projektorilla yleisön edessä kaareutuvalle laajakankaalle. Erikoisen kuvasuhteensa takia elokuva ei pääse oikeuksiinsa tavallisena kuvatallenteena.
Palkinnot ja myöhempi arvostus

Elokuva voitti kahdeksasta ehdokkuudestaan kolme Oscaria: parhaasta alkuperäiskäsikirjoituksesta, (James R. Webb), parhaasta äänityksestä (Franklin Milton) ja parhaasta leikkauksesta (Harold F. Kress).
Elokuva valittiin vuonna 1997 Yhdys­valtain Kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.
Aiheesta muualla

Näin valloitettiin Villi Länsi Internet Movie Databasessa (IMDb.com) (englanniksi)
Nimetönlampi (Kyyjärvi)

| Nimetönlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi, Perho
Koordinaatit:  63°08′09″N, 24°44′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  ei laskuojaa 
Järvinumero:  14.647.1.021
Mittaustietoja
Pinnankorkeus:  198,6 m  
Pituus:  140 m  
Leveys:  100 m  
Rantaviiva:  0,383 km  
Pinta-ala:  1,004 ha  
Saaria:  ei saaria 
 fiNimetönlampi 
Nimetönlampi  on Keski-Suomessa Kyyjärvellä ja Perhossa Saunalammen lähellä sijaitseva lampi.
Maantietoa

Lampi on 140 metriä pitkä, 100 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Pekkasenjoen valuma-alueeseen (14.647) se kuuluu. Lammen vedenpinnan korkeus on 198,6 metriä mpy.
Nintendo World Cup

| Nintendo World Cup |
| --- | --- |

Kehittäjä:  Technos Japan Corporation
Julkaisija:  Nintendo
Suunnittelija:  Noriyuki Tomiyama, Hiroyuki Sekimoto, Mitsuhiro Yoshida
Säveltäjä:  Kazuo Sawa
Julkaistu:   18. toukokuuta 1990
Lajityyppi:  urheilupeli
Pelimuoto:  turnaus
Alusta:  Nintendo Entertainment System, Game Boy, PC Engine ja Sega Mega Drive
Jakelumuoto:  CD-ROM, HuCard ja pelimoduuli
Lisää peliartikkeleitaVideopelien teemasivulla
Infobox OK : 
Nintendo World Cup (熱血高校ドッジボール部 サッカー編) on Technos Japan Corporationin kehittämä jalkapalloaiheinen urheilupeli. Se julkaistiin alkujaan vuonna 1990 Nintendo Entertainment System -konsolille (NES) ja myöhemmin muun muassa Game Boylle ja Sega Mega Drivelle. NES-versiossa on samanaikainen nelinpeli.
Peli on lokalisoitu versio Japanissa julkaistusta pelistä Nekketsu Kōkō Dojjibōru Bu: Sakkā Hen, joka on yksi Kunio-kun -pelisarjaan kuuluvista peleistä.
NES:lle peli julkaistiin myös pelimoduulilla, jolla oli mukana pelit Super Mario Bros. ja Tetris.
Pelaaminen

Nintendo World Cupissa pelataan maajoukkueilla. Peliä voi pelata yksin tai moninpelinä enintään kolmen muun pelaajan kanssa. Pelissä on monta erilaista kenttää – joissakin on kivenlohkareita, jotka voivat kaataa pelaajan. Nintendo World Cupissa pelaaja voi taklata vastustajan joukkueen pelaajia siten, että ne jäävät maahan vähäksi aikaa tai koko jäljellä olevan puoliajan ajaksi. Pelaaja ohjaa joukkueen kapteenia. Pelaaja antaa komentoja, joita ovat esimerkiksi syöttö, laukaus ja taklaus. Tehokkain potku on saksipotku, jota maalivahti ei yleensä voi torjua, vaan lentää ilmaan.
Aiheesta muualla

Nintendo World Cup MobyGamesissa (englanniksi)
Charioteer

Charioteer
FV 4101 Charioteer oli brittiläinen panssarivaunu, joka perustui Cromwell-panssarivaunuun. 1950-luvulla Kuninkaalliset panssarijoukot tarvitsi tulivoimaisempia panssarivaunuja, jonka johdosta joihinkin Cromwell-vaunuihin asennettiin tehokkaampi 84 mm:n 20-naulainen tykki (sama kuin Centurion-panssarivaunuissa) uudessa tornissa. Suomessa tykki tunnettiin nimellä 84 PSVK 53. Näiden muunneltujen vaunujen merkinnäksi annetiin FV 4101 Charioteer Tank Destroyer. Noin 200 vaunua tuotettiin.
1950-luvun loppupuolella suurin osa vaunuista myytiin Itävaltaan, Suomeen ja Jordaniaan.
Charioteer-vaunut olivat Suomen puolustusvoimien ensimmäisiä kalustohankintoja sodan jälkeen. Vuonna 1958 saapui kolme vaunua ja vuonna 1960 35 vaunua. Vaunut olivat koulutuskäytössä vuoteen 1980 asti, jolloin viimeisetkin poistettiin. Samalla päättyi vuonna 1933 alkanut englantilaisten panssarivaunujen yhtämittainen käyttö Suomessa.
Tekniset tiedot

Taistelupaino: 30,3 tonnia
Moottori: V-12 bensiini
Moottorin teho: 600 hv
Nopeus: 56 km/h
Miehistö: 3
Panssarointi: 64-30 mm
Pääase: 84 mm tykki
Muu aseistus: 7,62 mm pikakivääri
Wikimedia Commonsissa on kuvia tai muita tiedostoja aiheesta .
Chitra Banerjee Divakaruni

Chitra Banerjee Divakaruni.
Chitra Banerjee Divakaruni (s. 1956) on intialaissyntyinen runoilija ja kirjailija. Hänen teoksiaan on käännetty yli kymmenelle kielelle. Hän asuu Yhdysvalloissa ja opettaa yliopistossa luovaa kirjoittamista.
Chitrakoot

| Chitrakoot |
| --- | --- |

 Chitrakoot
 Koordinaatit: 25.00°N, 80.83°E 
Valtio:  Intia
Osavaltio:  Madhya Pradesh
Piirikunta:  Satna
Väkiluku (2011):  23 316
Infobox OKVirheellinen NIMI-arvo: 
Chitrakoot on Intian Madhya Pradeshin osavaltiossa Uttar Pradeshin rajalla sijaitseva noin 23 000 asukkaan kaupunki. Kaupunki on hindulaisten pyhiinvaelluskohde, koska Ramayanan mukaan Rama oli karkotettuna Chitrakootissa yli vuosikymmenen. Madhya Pradeshin osavaltio on pyrkinyt panostamaan alueen uskonnolliseen turismiin, ja siksi alueen kehittämistä tuetaan. Chitrakootista Amarkantakiin on suunnitteilla nelikaistainen moottoritie, joka yhdistäisi sen osavaltion muihin mytologisesti merkittäviin paikkoihin. Madhya Pradeshin korkein oikeus pyysi vuonna 2015 arkeologeja selvittämään tulisiko mytologian mainitsemia paikkoja suojella.
Vuoden 2011 väestönlaskennan mukaan Chitrakootin väkiluku on 23 316 henkeä. Asukkaista 99 prosenttia on hindulaisia.
Wikimedia Commonsissa on kuvia tai muita tiedostoja aiheesta .
Chitosen lentoasema

Chitosen lentoasema (新千歳空港, Shin-Chitose Kūkō) (IATA: CTS, ICAO: RJCC) on lentoasema, joka sijaitsee noin viisi kilometriä kaakkoon Chitosen kaupungista Hokkaidolla Japanissa. Lentoasema palvelee Sapporon metropolialuetta. Pinta-alaltaan se on Hokkaidon suurin lentoasema. JR Hokkaido liikennöi Chitose-linjaa Chitosen lentoaseman rautatieasemalta Sapporon rautatieasemalle.
Lentoasemaa sisältä
Lentoasemaa sisältä
Chitosen lentoaseman rautatieasema
Katso lähdekoodikysely ja lähteet.
Käännös suomeksi
Cotton Tree

Cotton Tree
Cotton Tree on amazoninkapokkipuu, joka on Sierra Leonen pääkaupungin Freetownin historiallinen symboli. Legendan mukaan Cotton Tree sai tärkeän merkityksen vuonna 1792, kun ryhmä Britannian puolella Yhdysvaltain vapaussodan aikana taistelleita entisiä afroamerikkalaisia orjia asettui nykyisen Freetownin alueelle 11. maaliskuuta 1792. Puu kaatui myrskyssä toukokuussa 2023.
Aiheesta muualla

Kuvia tai muita tiedostoja aiheesta Cotton Tree Wikimedia Commonsissa
Charles Bugbee

| Mitalit> Maa:   Yhdistynyt kuningaskunta.Miesten vesipallo. Olympialaiset  | Mitalit> Maa:   Yhdistynyt kuningaskunta.Miesten vesipallo. Olympialaiset  | Mitalit> Maa:   Yhdistynyt kuningaskunta.Miesten vesipallo. Olympialaiset  | Maa:   Yhdistynyt kuningaskunta> Miesten vesipallo. |
| --- | --- | --- | --- |
|  Kultaa | Tukholma 1912 | Vesipallo |  |
|  Kultaa | Antwerpen 1920 | Vesipallo |  |
Charles G. Bugbee (29. elokuuta 1887 Stratford – 18. lokakuuta 1959 Edgware) oli brittiläinen vesipalloilija ja olympiavoittaja.
Lontoossa siviiliammatikseen poliisin töitä tehnyt Bugbee voitti olympiakultaa Tukholmassa 1912 ja Antwerpenissa 1920. Hän pelasi myös Pariisin olympiakisoissa 1924, joissa Yhdistyneen kuningaskunnan joukkue putosi ensimmäisellä kierroksella hävittyään kolmen jatkoerän jälkeen Unkarille.